Peterjasie Patriot #157
Die pasella hierdie keer is 'n resepte eBoek wat per epos by my beland het en ek deel dit graag, gaan kyk hier onder by Pasella en laai dit gratis af.
Die resepte die keer noem ek epos-resepte, dis resepte wat in my epos inboks beland het en wat ek nou weer hier deel. gaan kyk gerus onder die Resepte afdeling hieronder.
Super 15 - Wedstryde
Super 15 - Data 1
Super 15 - Data 2
Bunny chow is 'n eg Suid-Afrikaanse dis. Basies is dit kerrie wat in brood bedien word. Op die stadium is daar net eenstemmigheid dat dit in Durban begin het en dat dit as gevolg van Apartheid was wat nie nie-blanke eters in restaurante wou hê nie. Die oplossing was om 'n kwart brood uit te hol en die kerrie daarin te vervoer en uit te eet.
Sny 'n brood in vier en hol die kwarte uit.
1 knoffelhuisie, in papierdun skywe gesny
1 groen rissie, fyn opgesny
Braai die ui en knoffel in die olie tot glaserig. Roer die soetrissie, rissie, komyn, borrie en kerrie by en braai vir nog een minuut. Gooi die tamaties en bone by en prut vir 15 minute oor lae hitte. Toets vir sout en peper.
Die tradisionele drankie saam met Bunny chow is Cream Soda.
My persoonlike gunsteling kerrie is bees of hoender wat ek dan soos gewoonlik maak en dit dan uit die uitgeholde kwart brood eet. Ook 'n anderse manier om te onthaal met geen skottelgoed na die ete nie! Ook lekker vir kampeerkos!- Peter
Baie dankie aan Leon van Nierop en ook RSG vir die vergunning om teks van hierdie reeks te gebruik. Die bloeitydperk van DIE AFRIKAANSE ROLPRENT in die jare 70
Toe televisie aanvanklik in 1975 in S.A. begin het, het dit die Afrikaanse rolprent nie soveel geskaad as in die jare 80 nie. In 1976 is 11 Afrikaanse rolprente uitgereik, amper een per maand. Die film wat die meeste aandag getrek het en wat oor ras en kleur gegaan het, was die progressiewe SPRINGBOK met Eckard Rabe en Sybil Coetzee met rugby as agtergrond. Dit het briefskrywers en resensente weke lank laat debatteer. Tussen die hardekwas stellings oor ras in SPRINGBOK was daar Jan Scholtz se romantiese melodramas soos ŉ SONDAG IN SEPTEMBER, ŉ filmverwerking van CF BEYERS BOSHOF se radiotreffer MY LIEDJIE VAN VERLANGE en Elmo de Witt wat, nes met Debbie destyds, op seer tone getrap het met ŉ BEELD VIR JEANNIE. Nog melodramas soos LIEFSTE MADELEIN volg in 1976 in dieselfde jaar wat Hans Strydom en Alice Krige, deesdae in Engeland woonagtig en die ster van SKIN, hulle harte vir Jan Scholtz het die draaiboek vir VERGEET MY NIE geskryf, ŉ vreemde vermenging van studentepret, mooi natuurskoon, politiek, swendelary, die gereg en ŉ hopelose liefdesverhouding met, soos gewoonlik in ŉ Jan Scholtz-storie, verwaande ouers wat jongmense se verhouding verongeluk. ŉ Man word na 2½ jaar op parool uit die tronk vrygelaat nadat hy ŉ moord gepleeg het. Hy het selfs geweier om in die hof daaroor te praat. Hy skryf by Rhodes Universiteit in, en ontmoet die pragtige dogter van die wrede rektor wat wag op ŉ misstap. NOOT VIR NOOT se JOHAN VAN RENSBURG was betrokke by VERGEET MY NIE se musiek waarin studente vrolike, maar niksseggende liedjies gesing het. Dit tussen die wroeging van Hans Strydom as Dolf Preller wat sy verlede probeer vergeet, en die liberale dogter van die rektor, Welma, gespeel deur Alice Krige, wat anders dink as haar verstokte pa. Wat die rolprent se styl nog meer aangetas het, was die twee kansvatter-vriende van Dolf wat hom in die moeilikheid bring en met hom skoor soek. Wat verder gepla het, is die swak oorklanking van die sangstemme, sodat Hans se mond nie behoorlik saam met die sanger se woorde beweeg het nie. En: as Dolf so beswaard was, hoekom sluit hy as sanger aan by die jolige studente? Maar hoe ook al, Dolf kanselleer sy bitterheid deur ŉ sanger te word. Maar aanvanklik weet sy medestudente niks van sy verlede nie....
Intussen sing die studente hulle longe uit in VERGEET MY NIE terwyl Hans Strydom as Dolf, wat in die rol bewys dat hy nog ŉ speler van formaat sou word, saam met Welma ŉ voorsanger word! Die verligte filosofie-student raak verlief op die konserwatiewe Boereseun. Welma se pa, Jan Bruyns, was in ŉ interneringskamp en dra nog die letsels van die Afrikanerstryd in hom saam... Dolf besluit sonder motivering om saam met sy medestudente, van wie hy nie hou nie, op ŉ toer te gaan. Dan verloor VERGEET MY NIE die spoor. In die rolprent se grootste toneel skeer twee ondeunde jafels die gek met ŉ kwaai verkeerskonstabel, gespeel deur Willie van Rensburg, en almal beland in die hof. Die verkeerskonstabel hou Dolf verantwoordelik vir sy vernedering, wat beteken Dolf gaan weer tronk toe. En steeds wissel die rolprent van sentimentele Richard Clayderman-musiek en studente gesange... na tragedie en wroeging. Stel jou voor: hierdie slapstick-musiek in die middel van ŉ tragiese liefdesverhaal. Dit vergesel die verkeerskonstabel-tonele, maar eintlik is die tonele tragies, want dit laat Dolf weer onskuldig in die tronk beland...
Welma oortuig haar kwaai pa dat Dolf niks met die studente se kapperjolle te doen gehad het nie. Maar dis te laat. Dolf moet terug tronk toe vir 2 jaar Ons ontmoet ŉ jong George Ballot as ŉ prokureur in die tonele. Dolf sing nog een keer in die revue voor die tronkdeure agter hom sluit en hy en Welma neem voorlopig afskeid. 1977 sien 9 Afrikaanse rolprente. En dit is hier waar die afname vir die eerste keer begin wat vanjaar in 2010, vir die eerste keer ŉ ommeswaai toon. Franz Marx verfilm ŉ radio-verhaal, EN DIT WAS AAND EN DIT WAS MôRE deur Jac J Brits, Jan Scholtz stel weer ŉ onpaar paar bekend met, reg geraai, onsimpatieke ouers wat die jongmense se verhouding verongeluk in DIE WINTER VAN 14 JULIE, terwyl slapstick komedie uitpop in DINGETJIE EN IDI - ’n soort skiet en nabootsing van MY NAME IS TRINITY. Tobie Cronjé laat die trane rol in KOOTJIE EMMER gegrond op stories deur André P. Brink, en romanse vier hoogty in MOOI MEISIESFONTEIN. 1978 sien nog ŉ PG du Plessis verhoogtreffer, ‘N SEDER VAL IN WATERKLOOF wat Afrikaner-konserwatisme en snobisme opstuur, terwyl Jan Scholtz vir Hans Strydom en Sybil Coetzee saamgooi in ŉ skiet op HOW TO STEAL A MILLION: Diamant en die Dief. Dirk de Villiers stel ŉ jong Rina Nienaber bekend in die stoute SPAANSE VLIEG en Danie Joubert speel die hoofrol in NICOLENE, ook gegrond op ŉ radioverhaal deur Marida Swanepoel. En in dieselfde jaar as die baanbreker PLEKKIE IN DIE SON maak Franz Marx ŉ ernstige rolprent oor ŉ gedoemde verhouding in ŉ knap draaiboek deur P.G. du Plessis: WEERSKANT DIE NAG. Nuweling Nic van Rensburg maak sy debuut teenoor die briljante Aletta Bezuidenhout teenoor ŉ tiranniese Wilna Snyman as Ester en Zac du Plessis as Hannie se slaphakskeen-man wat hul huwelik vernietig. Marx gebruik die skoonheid van Clarens in die terugflitstonele terwyl die huidige tonele in die Tuinroete afspeel. Jurg raak verlief op Hannie, maar hul verhouding misluk as gevolg van haar wrede skoonma en ŉ onreg uit die verlede. Jurg vind uit Hannie is geskei.. en dan verneem ons dat daar seksuele probleme in Hannie se huwelik was. In hierdie terugflits neem Sas, Zac du Plessis, se wrede pa hom onder hande as hy kla dat sy vrou koud is. En dan maak WEERSKANT DIE NAG sy geheim bekend – in die mees direkte toneel nog in ŉ Afrikaanse rolprent sien ons hoe Sas sy vrou verkrag. Dit was ŉ baie gewaagde toneel vir sy tyd wat Franz Marx met goeie smaak verfilm het. Hannie maak vrede met die verkragting en is gereed om ŉ verhouding met Jurg te begin. WEERSKANT DIE NAG was een van die jare 70 se hoogtepunte.
Daar was 9 rolprente in 1978. Ander Afrikaanse flieks sluit in ŉ satire, PRETORIA O PRETORIA, die melodramatiese EENSAME VLUG, Charlie word ŉ Ster en Chris du Toit wat vir die eerste keer regie doen met ELSA SE GEHEIM met Anna Neethling Pohl . Elmo de Witt maak weermagpropaganda in GRENSBASIS 13 met Danie Joubert, en HERFSLAND laat die trane rol... Cobus Robinson skryf die draaiboek vir die laaste musiekrolprent in 1978, SING VIR DIE HARLEKYN met die treffer-liedjie: SING VIR DIE HARLEKYN. En in dieselfde jaar SKELMS, Jan Scholtz se APRIL 80 met dieselfde suksesresep as sy TV-reekse en rolprente, die sentimentele RIENIE en Scholtz se KIEPIE EN KANDAS.
Hierdie maand se pasella is 'n resepte eBoek wat ek per epos ontvang het,
regs klik hier om dit af te laai, sommer 'n lekker resepte verskeidenheid!
Hoekom dit beter is om 'n man te wees
1. Mans kyk mekaar dadelik in die gesig, maar vir n vrou eers n paar sentimeters laer voor hy in haar gesig kyk.
2. Die handsak: Eers is dit te groot na n man se sin: “Ek kyk mooi na ander vrouens se handsakke en niemand dra so n grote nie”. Ek:” hy’s darem mooi en modern”, maar dan word dit “die handsak”: waar is die tissues, waar is die lipice, waar is die lappie vir my vuil sonbril, waar is daai goed waarmee n mens jou hande skoonmaak? My sonbril word ook mos nooit skoongemaak as ek dit nie self doen nie! Het jy pynpille daar êrens?
3. Die klere. Hoekom moet jy n uur vat om aan te trek? Ons gaan nie na n modeparade toe nie. Jy het te veel goed om aan jou spotprentjie te smeer, maar ek moet sê jy lyk nie te sleg as jy klaar is nie. Is jy seker jou maskara sal nie smeer as jy oor die kleinkinders begin praat nie? Weet mans van maskara wat nie smeer nie – seker nie.
4. Jy te veel skoene. Ek het 5 paar en kom ons tel hoeveel jy het..seker in die 40 paar!
5. Kyk, die pyp waaraan jou klere hang buig al. Waarom het jy so baie rokke en goed. Kyk n bietjie waarmee kom ek klaar. En dan hang jou wintersklere nog in die spaarkamer ook. Waar kom dit alles vandaan? Hy weet mos nie, al wys ek dit elke keer.
6. Moet ons alles inpak as ons vir n naweek weggaan? Onthou die noodhulpkissie, al die pille en alles wat ons nodig het. Jy los mos net die hansbok en die klavier by die huis. Sorg tog net vir 3 bottels koue water in die kar....al ry ons net n uur ver en al het die motor lugverkoeling.
7. Sê as ek die lugverkoeling moet afsit, want jy kry mos altyd koud en dis middel somer, maar ek sien jy het alweer n jas (truitjie!) by jou.
8. As ons gaan kamp: Moenie weer alles wat jy besit saamneem nie. Ons gaan nie oorsee nie. Vat net die nodigste, maar onthou.........n mens weet nooit wanneer kry jy dit of dat nodig nie.
9. Dra mense nog plathakskoene? Ek sien die ander vrouens dra yslike hoë hakke. Hy weet goed dat skoene deeglik aan my lang, maer voete moet pas en dat my enkels swik op hoë hakke. Ek:”Kyk in die winkelvensters as jy plathakskoene wil sien.”
10. Alles is nie so sleg nie, want meneer kook beter as ek, kook as ons kamp of stap en weet hoe om die motor, sonder n Venterjie, te pak sodat daar plek is vir alles. Twee van alles is genoeg en en almal weet waar is alles. Aaag, hy doen glad die opwaswerk as ons kamp. Dis egter n ritueel om die motor uit en in te pak sodat die tente se nat onderkante nie nat bly nie en alles moet pynlik in die regte voue gevou word. Hy:”Loop jy dat ek dit ordentlik en ordelik kan doen”
11. n Chemikus maak n mens mal in die kombuis, want hy kook soos in n labaratorium. Alles word presies afgemeet....nie n knippie hiervan of daarvan nie....nee, 5ml is 5 ml en nie n knippie nie.
12. As ons oorsee gaan, moet ek sorg dat niks oorgewig is nie en dat niks onwettig in die handbagasie is nie. Hy spog met hoe min goed hy saamneem, maar die meeste van sy klere is in my tas. Gelukkig kan ek by almal langs die pad leen.
Ek is so diep inie moeilikgeit ma se ek moet vi my watirskoene soek of my pote gan vrot! Wat is watirskoene? Kan mens opi water loop met hille?
Ek het mos 'n maaikie langsan, Jemico, en ma tel hom orie mier ini middag lat ons kan speel want sy mense het 'n babakie gan haal en nou is hy afgeskep en dan speel ons vi iere byte. Mar toe bad ma vi my en kry flooihe op my en sy was soe kwaad syt sommer niks verder gese nie. Toe kos dit vi ha gister giffies vi my en die katte gan koop vir amper R600 en toe se ma nog mindir! En somigge keere se ma baie. Mar nie die keer nie.
Toe moet ek ontwirming pille kry en ma lat kom pilounie en drai dit toe mar ek isi dom nie toe spoeg ek die pil yt. Ma was so moedeloos sy se toe sommer weer niks. Toe maak sy die pille fuin en goi dit met melk en pilounie in my bakkie toe ryk ek da an en ma dink sieker ek is mal om daai goet te vreet!
Toe moet ma WEER gan pille haal en sy se niks... Toe goi sy dit imy keel af sommir net so. Sy hou net my kop vas. Ek wou nog pirkatirs maak mar toe ma weer niks se nie, toe slik ek mar.
Toe gan ma hille mos gistraant yt na ons gan stap het en ek nie met Jemico kon gespeel het nie. Toe beslyt ek om ma se slaapbroek 'n leka gat in te vreet en hom dan weer op 'n hopie te krap dan weet sy niks!
Toe kom hille hystoe met asims wat na knoffil ryk en ek maak pirkatirs met my swaistert en ek gan haal hille skoene en is net te duurbaar en ma kom NIKS agtir nie sy vry my. En toe gan ons le na al die katte eers hille giffies agter die nek gekry het. En ma trek ini donkir an met die TV wat speel en toe sien ek sy steek soe vas ek le en loer vi haar. Toe sien ek sy voel-voel soe ani broek en toe gani lig an en toe maak ek my oohe mar toe want TOE Se MA BAIE!!!! Ek kyk somir nie eens na die broek nie want netou hap ek hom weer. Nou gan my poewe vandag in rooi lap gewrap wees. Ek is die enigste honkie met verpakte poewe
Met groete van Emily die lapvreetir
Ma se sy gan my miskien trigvat DBV toe mar ek weet sy praat net want syt my vinoggind klaar weer gevry. En ek dink vindag gan sy weer klomp biltong vi my koop want ek het gesien sy heti veel baie meer oor ini yskas nie en ma weet ek is mal oor biltong!
Sewes van Rensburg
Hy is seker een van die bekendstes van die ouer geslag en is die vader van Cora Bodenstein. Sy bekendste nommer is seker Sewes se Settees. Sewes het ook baie saam met Faan Harris gespeel. Regs: Sewes van Rensburg (links) en sy naamgenoot seun Sewes
Groei nader aan liefde
Ek sien tans die drie kinders van ‘n gesin waarvan die ma en pa deur ‘n rowwe egskeiding gaan. Ter selfde tyd sien ek ook drie studente wat met dieselfde vraag sit: hoe bestuur ‘n mens ‘n intieme verhouding tot die gemeenskaplike voordeel van beide partye?
Daar is ‘n ou spreekwoord wat lui: “”n Tou gevleg met twee koorde is sterker as net een.” En so is dit met mense – samesyn maak ‘n mens gewoonlik sterker en gesonder. Maar tog het baie mense moed opgegee met die liefde. Dit is eenvoudig te moeilik, te seer en te veel opoffering.
Dit verbaas my nie dat soveel verhoudings skipbreuk ly nie. ‘n Langdurige intieme verhouding is amper onmoontlik deesdae. Dit kos harde werk om ‘n verhouding ver verby “hormonale wittebrood stadium” te kry. Twee mense verouder met unieke behoeftes, verwagtinge, voorkeure, waardes en drome. Hoe maak ‘n mens nou dat hierdie dinge nie ‘n wig tussen twee mense indryf nie, maar dat hulle eerder mettertyd nader aan die liefde groei?
Volgens navorsing is die drie grootste oorsake van mislukte verhoudings: kommunikasie (of eerder die gemis daaraan), seksuele behoeftes en finansiële probleme of behoeftes. Die drie lei uiteindelik na die grootste wig in verhoudings: WROKKIGHEID. Daardie mengsel van haat, woede, teleurstelling en hartseer. Net mooi die teenoorgestelde van ‘n warm, liefdevolle and sorgsame verhouding.
Ek wil my eie waarneming aanbied hoe om nader aan die liefde te groei: dit is die bereidwilligheid om te verander sodat jy in jou maat se behoeftes kan voorsien maar nog steeds binne jou eie grense van selfrespek lewe.
Alle verhoudings gaan deur toetse en duwweltjies en baie gereeld maak ons ons maat bitterlik seer. Liefde vra dat jy gewillig is om jou foute te erken (al is dit net aan jouself) en om dan doelgerig te werk om die seer minder te maak. Of om uiteindelik verby die seer aan jou gedoen, te lewe.
Om nader aan die liefde te groei gaan van jou vra: -om jou eie gedagtes, wense en behoeftes eerlik en betyds te kommunikeer met jou maat.
-om fyn te luister na die behoeftes van jou maat en hom/haar tegemoet te kom.
-om persoonlike grense te hê sodat jy jou selfrespek kan behou.
Ongelukkig dwing eerlike lewensstyl en selfbehoud mens soms om weg te stap van ‘n verhouding, maar tot dan is dit in jou beste belang om doelgerig nader te groei aan ‘n liefdevolle en langdurige verhouding. Moeilik maar beslis moontlik.
Seënwense van ‘n liefdevolle hart.
Definisie van kalorieë: dis die klein bliksempies wat snags in jou hangkas kruip en jou klere kleiner maak!
Sluit so my oë, God, as ek gaan rus. Peter Thomas Fotografie
Dankie hiervoor, Helena!
1. Is die ou wat om middernag by ’n Johannesburgse nagklub opdaag met ’n sonbril aan sy bles vasgegom. Fully, bro.
2. Kan vanoggend stoksielalleen op ’n verlate eiland uitspoel, en teen vanaand sy derde kliek vorm.
3. Sal selfs ’n kar met ’n outomatiese ratkas vir ’n halwe straatblok agteruit laat loop wanneer hy teen ’n opdraande probeer wegtrek.
4. Se voorouers kon nie aan die Groot Trek deelneem nie, want die ander boere sou soggens voor 10h00 in die pad val, en in die middae tot ná 15h00 doenig bly – meer as drie dae per week.
5. Glo vas die hele wêreld is (soos hy) permanent met vakansie en raak omgesukkel as iemand hom ná 13h00 op ’n Vrydagmiddag in die hande probeer kry om iets by hom te koop.
6. Trek altyd ’n trui of ’n baadjie aan as dit begin reën. Beskuie hom as Jo’burg se donderwolke begin knor.
7. Sit nie sy mond aan Afrika se stapelvoedsel (pap) nie en het só ’n renons in mieliemeel, dat hy tradisioneel verkies om sy plaasarbeiders met drank te betaal. (Baie is al oor hierdie gruwel gedig en geskryf, hoor.)
8. Dink mens “braai” wanneer jy stinkvis of see-insekte op ’n vuur probeer gaarmaak.
10. Praat van die Kaapse berge asof hy en sy voorouers dit self aanmekaargeflans het. (Vergelyk dit graag met Gauteng se mynhope.)
11. Kan net 25 letters van die alfabet uitspreek, maar oortuig homself dis ’n teken van “kultuug”.
12. Is trots op die feit dat sy plaaslike bruin gemeenskappe Afrikaans lewend moes hou onderwyl hy en sy voorouers, vir eeue lank, net hul tone se punte by die Engelse se gatte laat uithang het. (In Transvaal en Vrystaat het ons die taal uitgebou ten spyte van die feit dat die Engelse ons probeer uitmoor het, en “ons eie” bruin mense eerder dood sou neerslaan as om Afrikaans te praat.)
13. Is heimlik vies oor niks van geskiedkundige belang in die Kaap gebeur het sedert die Voortrekkers daar weg is nie. (Selfs Mandela het nie getalm ná sy vrylating nie en die ou kak plek in ’n groot stofwolk agtergelaat.)
14. Is die enigste Suid-Afrikaanse emigrant wat Engelse, Kiwi’s en Australiërs goed laat voel oor hul werk-etiek.
Welkom by hierdie week se nuusbrief. Tien aspekte vir 'n gesonde liefdesverhouding of huwelik
Ek bespreek kortliks tien aspekte van 'n gesonde liefdesverhouding of huwelik. Kommunikasie: Dit 'n essensiële en integrale bestanddeel vir 'n goeie en suksesvolle huwelik. Dit sluit nie net in om met mekaar oor probleme en oor alledaagse sake te kommunikeer nie. Sluit ook in om met mekaar sensitiewe en intieme aspekte te deel. "Kommunikasie is om 'n deel van jouself in iemand anders te belê" (Anoniem). Diane Sollee het gesê: "The most important marriage skill is listening to your partner in a way that they can't possibly doubt that you love them." Tyd met mekaar: Huwelikmaats moet tyd vir mekaar maak. Doen jy te veel dinge verwyderd van mekaar, dryf jy en jou maat uitmekaar. Dit beteken dus om dinge saam te doen en nie elkeen sy eie rigting in te slaan nie. Soms moet julle - as 'n paartjie alleen - iets doen, en nie altyd familie, vriende en kinders betrokke hê nie. David Mace het gesê: "One of the great illusions of our time is that love is self-sustaining. It is not. Love must be fed and nurtured, constantly renewed. That demands ingenuity and consideration, but first and foremost, it demands time." Waardering: Belangrik om vir mekaar waardering te wys en erkenning te gee. Wanneer jy jou eggenoot as vanselfsprekend (en deel van die meubelement) aanvaar, kan dit fataal wees. Sê vir jou maat gereeld hoe lief jy hom het, hom waardeer en wat hy vir jou beteken. Wys en sê vir jou eggenoot hoe spesiaal hy vir jou is. Vergifnis: Dit gebeur dat jou maat iets doen waarvan jy nie hou nie. Vergewe jou maat sy foute, sit dit agter jou en beweeg aan. Die voortdurende ophaal van ou koeie, die saamdra van verwyte en beskuldigings maak 'n huwelik dood. Moenie agtertoe kyk nie, maar reik saam met jou maat na die toekoms. Ruth Bell Graham het gesê: "A good marriage is the union of two good forgivers."
Stel jou huweliksmaat eerste: Soveel huwelike lei skipbreuk omdat jou beroep, finansies, familie, vriende, televisie 'n eerste plek in die huwelik kry en jou maat voel hy word op die agtergrond geskuif. Dit geld ook vir kinders, byvoorbeeld wanneer 'n vrou meeste van haar fokus, tyd en aandag aan die kinders gee en haar man afskeep, loop sy op dun ys om haar man te verloor. Stel jou huwelikmaat eerste in jou hart en jou lewe. Seksuele intimiteit: Dit gebeur dat liefdemaak in 'n huwelik minder raak, later seldsaam gebeur en op die ou end verdwyn. Wanneer huwelikspare nie meer omgee vir die romantiese en die liefdesdaad nie, verbrokkel die sement wat die boustene van 'n gesonde huwelik heg. Hou die sprankel van liefde en romantiek in die huwelik lewendig. "Marriage isn't supposed to make you happy - and satisfied. It's your job to make your marriage happy - and satisfying. Same goes for sex. It isn't supposed to make you passionate and "hot". It's up to you to make it passionate and "hot" - and intimate" (Diane Sollee). Behou die humor: 'n Verhouding sonder humor is bykans dood. Sorg vir lag, pret, vrolikheid en vreugde in jou huwelik. Dwight D. Eisenhower het gesê: "Humor kan spanning verlig, die pyn van teleurstelligs minder maak en die gees sterk vir die belangrike take wat altyd vorentoe wag." Gee ruimte vir mekaar: Net soos tyd saam belangrik is, gun mekaar die ruimte en tyd om ook soms alleen iets te doen. Gun jou maat sy eie individualteit en uniekheid. Kahlil Gibran het gesê: "Laat daar ruimtes wees in julle samesyn... die pilare van die tempel staan apart, en die eik en die sipres groei nie in mekaar se skaduwees nie." Dan het Dave Meurer ook gesê: A great marriage is not when the 'perfect couple' come together. It is when an imperfect couple learns to enjoy their differences. Deel die intieme van Godsdiens: Huwelike ly onder die gebrek om intieme gevoelens rondom God met mekaar te deel. Huweliksmaats (met hul kinders) gaan saam kerk toe en dis dikwels waar dit bly. Dit is belangrik dat jy in hart en siel en gebed openlik met jou maat is rondom jou verhouding en interaksie met God. Huwelik moet rigting hê: Wanneer julle met vakansie gaan, sal julle mos die reis en bestemming beplan. Dis soveel meer belangrik vir die huwelik. Dis jammer dat mense in huwelik tree, vir jare saamwoon en steeds nie eintlik rigting vir hul huwelik het nie - lewe so half doelloos in die huwelik. Dikwels kom (onuitgesproke) verwagtinge van jou maat eers met die egskeidingsbrief op die tafel na vore. Dan is dit helaas te laat. Praat en beplan voortdurend saam wat julle doelwitte en drome vir die huwelik is. 'n Sprankie wysheid vir die dag
"'n Huwelik is soos vitamines: ons moet mekaar se daaglikse vereistes aanvul."- Kathy Mohnke -
Meng die bestanddele deeglik en knie. Vorm die roosterkoekies en smeer dit met olyfolie. Rooster dit 20 minute lank oor baie stadige kole. Draai dit gereeld om. Variasie
Kerriebotterskorsiesop met room
2 hoenderborsies, ontvel en in repe gesny
25 ml Olof Bergh Solera Brandewyn
2,5 ml (1/2 t) neutmuskaat
750 g botterskorsieblokkies
2 aartappels, geskil en blokkies gesny
1 groen appel, geskil en gekap
250 ml (1 k) vars rom
vars, gekapte pieter sielie
Verhit die botter en roerbraai die hoenderrepies en uie 5 minute lank. Voeg die knoffel, bransewyn, kerriepoeier, borrie en neutmuskaat by en roerbraai dit 1 minute lank Los die hoenderekstrakblokkies, aartappels, appel, kruie, sout en peper by. Bedek dit en laat prut dit 45 minutes lank oor matige hitte. Laat dit voeg die room by en roer dit deur, Strooi gekapte pietersiellie oor voor bediening.
15 ml (1 e) gekapte knoffel
4 bird eye- gedroogde brandrissies, fyn gekap
2 vars rooi brandrissies, gekap
2 x 410 g gekapte tamaties met origanum en
basielkruid (2 blikke)
500 g penne-pasta of spaghetti
Verhit die olyfolie in 'n pan oor matige hitte. Voeg die knoffel in fyngekapte brandrissies by en roerbraai dit totdat die knoffel begin verkleur. Voeg die tamaties en pietersielle by. Druk die tamaties fyn en geur dit met sout en peper na smaak. Laat prut dit oor lae hitte - 1 uur lank of totdat die sous verdik. Roer dit gereeld. Verhit 2 liter water, waarby 5 ml (1 t) sout gevoeg is, tot kookpunt in 'n kastrol. Voeg die penne of spaghetti by en laat kook dit 10 minute lank. Roer dit gereeld. Dreineer die pasta en skep dit terug in die kastrol. Skep die tamatiemengsel oor en meng dit deeglik. Skep dit in 'n opdienbak en geniet.
Kreef oor die Kole
vars, gekapte pietersiellie
Bedruipsous vir 6 Krewe
250 ml (1 k) botter, gesmelt
1 groot suurlemoen se sap
5 ml (1 t) gekapte knoffel - opsioneel
Sny die krewe ruglangs met 'n skêr of mes oop sonder om regdeur die kreef te sny. Breek die kreef verder oop en druk dit plat sodat die vleiskant na bo lê. Haal die dermpie uit die stert. Meng die bestanddele vir die bedruipsous. Plaas die krewe op 'n rooster, bedruip die vleiskant mildelik met die bedruipsous en laat dit 5 minute lank sodat die sous deeglik intrek. Plaas die rooster met vleiskante na onder op 'n staander. 30 cm hoog en braai die kreef 3 minute lank oor matige kole. Draai dit om, bedruip dit mildelik en braai dit 5 tot 6 minute lank met die dopkant na onder. Bedruip dit weer voor bediening. Sprinkel suurlemoensap oor en strooi pietersielle oor. Karp of Swartbaars in die pan
(6 tot 8 porsies)
25 ml (1 sopie) Olof Bergh Solera Brandewyn
2 kg karp- of swartbaarsfilette, in blokkies van 2 cm elk gesny
5 ml (1 t) witpeper
10 ml (1/2 K) vars, gekapte vintel
10 takkies vars tiemie, gesnipper 750 ml (3 k) mango-en-lemoensap
1/2 suurlemoen se sap
125 ml (1/2 k) vars, gekapte pietersielie
Verhit die olie en botter oor matige hitte in 'n groot pan of platboompot. Voeg die uie by en soteer dit tot glansend. Voeg die brandewyn en knoffel by en roer dit deur. Voeg die visblokkies by. Strooi die peper, sout, visspesery, vinkel en tiemie oor en roerbraai dit 2 minute lank. Voeg die vrugtesap by en laat prut dit oor matige hitte - 5 minute lank of totdat die vis ferm is. Roer dit gereeld. Voeg die suurlemoensap en pietersielie net witrys wat met gekapte grasui. Bedien dit met witrys wat met gekapte grasui gegeur is.
Gaan so te werk om die vis voor te berei: Sny die kop en vinne van die vis af en trek die vel af. Sny die vis met 'n skerp mes aan beide kante al langs die ruggraat af, om die filette te bekom. Dieselfde resep kan gebruik word om stokvis of koningklip te berei.
15 ml (1 e) growwesout
15 ml (1 e) peri-perisous
10 ml (2 t) peri-perisous
Maak addisionele snitte met 'n mes in die hoenderboude en - dye sodat die marinade deeglik. Vryf die marinade met die hand deeglik in en plaas die hoender ten minste 3 uur lank in die yskas. Braai die hoender 1 uur lank op 'n hoogte van 30 cm oor stadigekole. Draai dit gereeld. Meng die bestanddele vir die bedruipsous deeglik. Verwyder die hoender van die kole en bedruip dit deeglik ment 'n kwas aan beide kante voor bediening.
Verhit die botter en olie oor matige hitte en verbruin die hoender daarin. Voeg die spekvleis by en soteer dit 3 minute lank. Voeg die brandewyn en knoffel by. Roer dit deur en moet daarna nie weer roer nie. Strooi die uie, soetrissie en selderu oor die hoender en plaas daarnedie aartappled en wortels bo-op. Giet die sous oor: Plaas die deksel op en lat dit 1 duur lank prut. Vodg kookwater by indien nodig. Bedek dit en laat prut dit 20 minutes lank. roer dit net voor bediening en strooi pietersielie oor.
12,5 ml (2 1/2 t) fyn gemmer
5 ml (1 t) gedroogde kruisement
12,5 ml (2 1/2 t) fyn koljander
60 ml (4 e) Worcestersous
125 ml (1/2 k) druiweasyn
125 ml (1/2 k) droë witwyn
Vryf die rib eers deeglik in met die seesout en daarna met die knoffel, gemmer, kruisement en koljander. Meng die res van die bestanddele deeglik en vryf die rib met 'n bietjie van die vloeistof in. Plaas die rib in 'n bak, giet die res van die marinade oor en marineer dit ten minste 3 uur lank in die yskas. Braai dit 1 tot 1 1/2 uur lank oor matige hitte, hoog be die kole. Draai dit gereeld on en bedruip dit met marinade. Bedien dit met stywepap
Die vleissnit wat gebruik word, moet nie lies-en-rib-betjie, oftewel "belly" wees nie.
Gevulde varkfilet oor die kole
250 ml (1 k) ontpitte pruimedante, gedreineer en gekap
250 ml (1 k) swoerdlose gaar spekvleis, gekap
Sny die varkfilette in die lengte oop, maar nie regdeur nie. Druk dit plat, smeer die vleis aan beide kant met olyfolie en geur dit liggies met sout en swartpeper. Plaas die knoffel, Cheddarkaas, pruimedante, pynappel en spekvleis in 'n bak en meng dit deeglik. Giet die brandewyn oor en roer dit deur. Skep die vulsel bo-op die oopgevlekte filette, rol dit toe en bind die filette met tou vas om te verhoed dat die vulsel uitval. Braai dit oor matige kole - ongeveer 30 cm van die kole af. Draai dit gereeld en bedruip dit kort-kort met suurlemoensap. Knip die los en sny in skywe van 5 cm dik voor bediening.
Vir hierdie gereg kan lams - of wildslewer gebruik word.
75 ml ( 5 e) heel koljander
2 kg Skaap- of lamsrib, in blokke van 5 cm elk opgesny
30 ml (2 e) growwesout
Verhit 'n driebeenpot oor matige hitte. Skroei di koljander ongeveer 2 minute lank in die pot. Ror dit voortdurend. Voeg die vleis en brandewyn by en braai dit 40 minute lank. Roer dit dikwels. Voeg die sout by en roerbraai dit nog 5 minute lank of totdat die vleis bruin is. Bedien dit met stywepap of paptert.
Bolandse Bobotie (8 porsies)
10 ml (2 t) gerasperde wortel - opsioneel
7,5 ml (1 1/2t) borrie
2,5 ml (1/2 t) swartpeper
Bolaag 250 m l (1 k) aangesuurde room
Los die hoenderaftrekselblokkie in die kookwater op. Sny die korsies van die snye brood af en week dit in die hoenderaftreksel. Verhit die olie in 'n kastrol en roerbraai die maalvleis 5 minute lank. Voeg die uie, knoffel en wortel by en roerbraai dit nog 5 minute lank. Voeg die kruie, speserye, suiker en asyn by. Dreineer die brood, maak dit fyn en voeg dit by die maalvleis. Meng dit deeflik, Skep die maalvleismengsel in 'n oon dvaste skottel en druk die lourierbl are in. Meng die bolaag se bestanddele en giet dit bo-oor. Voorverhit die oond tot 190 degree c en bak dit 35 minute lank of totdat die bolaag goudbruin is.
Skep die vleismengsel in agt klein bakkies sodat elke gas sy eie bobotie geniet.